
Klaipėdoje vaikus operuoja JAV gydytojai 


Aušra PILAITIENĖ 


Į Klaipėdos miesto ligoninę atvy- 
ko vienuolika medikų iš JAV. Jie 
operuoja vaikus, turinčius įgimtų 
veido ydų ir „vilko gomurį". Klyv- 
lendo ir Čikagos klinikų specialistai 
per penkias dienas stengsis perteikti 
Savo patirtį uostamiesčio medikams, 
kad jie nuo šiol galėtų dirbti sava- 
rankiškai. Ik šiol vaikai su tokiais de- 
fektais buvo gydomi Vilniuje. 

Prieš kelias dienas Klaipėdos 
apskrities valdytojas J.Aušra gavo 
JAV senatoriaus Johno Gleno, žino- 
mo amerikiečių astronauto, laišką. 
Jame džiaugiamasi susibičiuliavusių 
miestų - Klaipėdos ir Klyvlendo — ry- 
šiais. Padėti vaikams medikai at- 
vyksta į Klaipėdą pagal programą 
„Partnerystė viltyje”. 

@ Pasak šios programos koordina- 
toriaus, Klaipėdos miesto ligoninės 
chirurgo Algirdo Šlepavičiaus, pagal- 
ba Klaipėdai rūpinasi Klyvlendo lie- 

T —— 


ELIA 


tuvių bendruomenė, kuriai vadovau- 
ja lietuvių kilmės verslininkė Graži- 
na Kudukienė, jai daug padeda psi- 
chologijos daktaras Gintautas Saba- 
taitis. Jų iniciatyva buvo surinkta 20 
tūkstančių dolerių, iš kurių sumokė- 
ta už JAV specialistų kelionę į Lietu- 
vą. Medikai taip pat atvežė specia- 
lios aparatūros, instrumentų, vaistų, 
metodinės literatūros. 

Klaipėdos krašte yra nemažai vai- 
kų su „zuikio lūpomis” ir „vilko go- 
muriu”. JAV specialistai apžiūrėjo ir 
konsultavo daugiau kaip pusšimtį 
mažylių, kas dieną atlieka po dvi tris 
operacijas. Pasak A.Šlepavičiaus, pa- 
čios operacijos nėra labai sudėtingos 
tačiau itin svarbi ligonių priežiūra. 
JAV tokius ligonius medikai stebi tre- ` 
jus ketverius metus, kas mėnesį juos 
apžiūri įvairių sričių specialistai. 
Klaipėdos miesto ligoninėje taip pat 
sudaryta reabilitacijos periodo me- 
dikų grupė, į kurią įeina įvairių spe- 
cialybių gydytojai. 


